Hematoxylín

Hematoxylín je bázické farbivo a extraktom z tzv. kampeškovníka obyčajného. Hematoxylín je typickým príkladom farbív, ktoré nefarbia komponenty tkaniva priamo. Farbí až oxidovaný na hemateín a s rôznymi katiónmi. Preto existuje celá rada hematoxylínov. Hematoxylín je špecifické farbivo pre jednu tkanivovú zložku – jadro, ktoré farbí na modrofialovo.

Farbenie
Tkanivá sú väčšinou bezfarebné a to neuľahčuje ich pozorovanie svetelným mikroskopom.JUNQUIERA, L. Carlos; CARNEIRO, José; KELLEY, Robert O.. Základy histologie. 1. vyd. Jinočany : H & H, 1997.S.2 Cieľom farbenia je zvýrazniť v tkanivách (bunkách) štruktúry, ktoré chceme študovať. Kyslé zložky v bunkách sa farbia bázickými farbivami, nazývajú sa bazofilné a patrí medzi ne napríklad bunkové jadro. Zásadité komponenty buniek sa farbia kyslými farbivami, sú acidofilné (eozinofilné), príkladom môže byť cytoplazma alebo myofibrily.MALÍNSKÝ, Jiří; LICHNOVSKÝ, Václav; MICHALÍKOVÁ, Zdeňka. Přehled histologie člověka v obrazech 1. 1. vyd. Olomouc : Univerzita Palackého v Olomouci, 2002.S.22 Medzi bázické farbivá patria napríklad toluidinová modrá, metylenová modrá, hematoxylín; medzi kyslé napríklad oranž G, eozín alebo kyslý fuchsín.

Referencie

Kategória:Alkoholy
Kategória:Farbivá
Kategória:Histológia
Kategória:Fenoly
Kategória:Aromatické zlúčeniny
Kategória:Étery